ข้อบังคับมหาวิทยาลัยมหาจุฬาลงกรณราชวิทยาลัยข้อบังคับมหาวิทยาลัยมหาจุฬาลงกรณราชวิทยาลัยว่าด้วยครุยวิทยฐานะเข็มวิทยฐานะและครุยประจำตำแหน่งพ.ศ. ๒๕๕๘ เพื่ออนุวัติให้เป็นไปตามความในมาตรา ๕๘แห่งพระราชบัญญัติมหาวิทยาลัยมหาจุฬาลงกรณราชวิทยาลัย พ.ศ. ๒๕๔๐จึงเห็นควรออกข้อบังคับว่าด้วยครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยมหาจุฬาลงกรณราชวิทยาลัยอาศัยอำนาจตามความในมาตรา ๑๙ (๒)แห่งพระราชบัญญัติมหาวิทยาลัยมหาจุฬาลงกรณราชวิทยาลัย พ.ศ. ๒๕๔๐สภามหาวิทยาลัยมหาจุฬาลงกรณราชวิทยาลัย ในคราวประชุมครั้งที่ ๑/๒๕๕๘ เมื่อวันพฤหัสบดีที่๒๖ กุมภาพันธ์ พ.ศ. ๒๕๕๘ จึงมีมติให้ออกข้อบังคับไว้ ดังต่อไปนี้ข้อ ๑ ข้อบังคับนี้เรียกว่า ข้อบังคับมหาวิทยาลัยมหาจุฬาลงกรณราชวิทยาลัย ว่าด้วยครุยวิทยฐานะเข็มวิทยฐานะและครุยประจำตำแหน่ง พ.ศ. ๒๕๕๘ข้อ ๒[๑] ให้ใช้ข้อบังคับนี้ตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิกระเบียบมหาวิทยาลัยมหาจุฬาลงกรณราชวิทยาลัยในพระบรมราชูปถัมภ์ว่าด้วยครุยวิทยฐานะและเข็มวิทยฐานะ พ.ศ. ๒๕๓๔ข้อ ๔ ในข้อบังคับนี้อธิการบดี หมายถึงอธิการบดีมหาวิทยาลัยมหาจุฬาลงกรณราชวิทยาลัยกรรมการสภามหาวิทยาลัย หมายถึงกรรมการสภามหาวิทยาลัยมหาจุฬาลงกรณราชวิทยาลัยผู้บริหารวิชาการ หมายถึงผู้ดำรงตำแหน่งตั้งแต่หัวหน้าสาขาวิชาขึ้นไปในมหาวิทยาลัยมหาจุฬาลงกรณราชวิทยาลัยฝ่ายคฤหัสถ์คณาจารย์ หมายถึงคณาจารย์ประจำมหาวิทยาลัยมหาจุฬาลงกรณราชวิทยาลัยข้อ ๕ ลักษณะ ชนิดประเภท และส่วนประกอบของครุยวิทยฐานะเข็มวิทยฐานะและครุยประจำตำแหน่งของมหาวิทยาลัย ให้เป็นไปตามข้อบังคับนี้ข้อ ๖ ครุยวิทยฐานะของมหาวิทยาลัยมหาจุฬาลงกรณราชวิทยาลัยมี ๓ ขั้น คือ๖.๑ ครุยวิทยฐานะระดับดุษฎีบัณฑิตเป็นเสื้อคลุมผ้าโปร่งสีชมพูผ่าอกตลอดมีสำรดรอบขอบและปลอกที่ต้นแขนและปลายแขนพื้นสำรดและปลอกแขนทำด้วยผ้าสักหลาดสีประจำคณะกว้าง ๑๐ เซนติเมตร ขอบทั้งสองกว้าง๐.๕ เซนติเมตร มีแถบตาดเงิน ๓ แถบ กว้าง ๑.๕ เซนติเมตร และ ๑.๕ เซนติเมตร ๔เซนติเมตร และ ๑.๕ เซนติเมตร ด้านหน้าเย็บม้วนเป็นวงกลมขนาดเส้นผ่าศูนย์กลาง ๘เซนติเมตร ติดที่สำรดด้านหน้าอก ข้างละ ๓ วงวงกลางติดตรามหาวิทยาลัยมหาจุฬาลงกรณราชวิทยาลัยสีทองขนาดสูง ๕ เซนติเมตร๑) ต้นแขนเหนือศอกมีสำรดรอบแขนพื้นสำรดทำด้วยผ้าสักหลาดสีประจำคณะกว้าง ๑๒ เซนติเมตร มีตาดเงินกว้าง ๓.๕เซนติเมตร ๓ เส้น๒) ปลายแขนมีสำรดรอบขอบปลายแขนเช่นเดียวกับรอบขอบเสื้อ๖.๒ครุยวิทยฐานะระดับมหาบัณฑิตเช่นเดียวกับครุยวิทยฐานะระดับดุษฎีบัณฑิต แต่มีวงกลมเพียงข้างละ๒ วง มีตรามหาวิทยาลัยมหาจุฬาลงกรณราชวิทยาลัยติดในวงบนทั้ง ๒ ข้างของหน้าอก๑) ต้นแขนเหนือศอกมีสำรดรอบแขน พื้นสำรดทำด้วยผ้าสักหลาดสีประจำคณะกว้าง๙ เซนติเมตร มีตาดเงินกว้าง ๓.๕ เซนติเมตร ๒ เส้น๒) ปลายแขนมีสำรดรอบขอบปลายแขนเช่นเดียวกับรอบขอบเสื้อ๖.๓ครุยวิทยฐานะระดับบัณฑิตเช่นเดียวกับครุยวิทยฐานะระดับดุษฎีบัณฑิตแต่มีวงกลมเพียงข้างละ ๑ วง มีตรามหาวิทยาลัยมหาจุฬาลงกรณราชวิทยาลัยติดในวงในทั้ง๒ ข้างของหน้าอก๑) ต้นแขนเหนือศอกมีสำรดรอบแขนพื้นสำรดทำด้วยผ้าสักหลาดสีประจำคณะกว้าง ๖ เซนติเมตร มีตาดเงินกว้าง ๓.๕เซนติเมตร ๑ เส้น๒) ปลายแขนมีสำรดรอบขอบปลายแขนเช่นเดียวกับรอบขอบเสื้อข้อ ๗ ผู้สวมครุยวิทยฐานะต้องแต่งเครื่องแบบปกติขาวหรือชุดขอเฝ้าปกติขาว หรือชุดพระราชทานเสื้อพระราชทานแขนยาวสีขาวกระดุมปั้มผ้าสีขาว กางเกงขายาวหรือกระโปรงสีขาวข้อ ๘ ให้ผู้สำเร็จการศึกษาระดับอุดมศึกษาของมหาวิทยาลัยมหาจุฬาลงกรณราชวิทยาลัยมีสิทธิสวมครุยวิทยฐานะได้สิทธิสวมครุยวิทยฐานะนี้ให้รวมถึงผู้ได้รับปริญญากิตติมศักดิ์ด้วยข้อ ๙ ครุยประจำตำแหน่งคณาจารย์หรือผู้บริหารวิชาการเช่นเดียวกับครุยวิทยฐานะระดับดุษฎีบัณฑิตแต่พื้นสำรดรอบขอบและปลอกที่ต้นแขนและปลายแขนทำด้วยผ้าสักหลาดสีชมพูเข้ม๑) ต้นแขนเหนือศอกมีสำ รดรอบแขนกว้าง ๑๒ เซนติเมตร มีตาดเงินกว้าง ๒เซนติเมตร ๔ เส้น๒) ปลายแขนมีสำรดรอบขอบปลายแขนเช่นเดียวกับรอบขอบเสื้อข้อ ๑๐ ครุยประจำตำแหน่งกรรมการสภามหาวิทยาลัยและรองอธิการบดีซึ่งเป็นคฤหัสถ์มีลักษณะเช่นเดียวกับครุยประจำตำแหน่งคณาจารย์หรือผู้บริหารวิชาการแต่ตรามหาวิทยาลัยมหาจุฬาลงกรณราชวิทยาลัยทำด้วยโลหะสีทองและมีสร้อยสังวาลย์คล้องคอข้อ ๑๑ สีประจำคณะเพื่อประกอบการใช้สำหรับครุยวิทยฐานะมีดังนี้๑๑.๑ คณะพุทธศาสตร์ สีเหลือง๑๑.๒ คณะครุศาสตร์ สีแดง๑๑.๓ คณะมนุษยศาสตร์ สีเขียวมะกอก๑๑.๔ คณะสังคมศาสตร์ สีฟ้าข้อ ๑๒ เข็มวิทยฐานะมีลักษณะเป็นรูปพระเกี้ยวทาบกงล้อธรรมจักร มีรัศมีที่ยอดพระเกี้ยวและอักษรย่อ มจร ที่หมอนรองขนาดสูง ๕ เซนติเมตร ทำด้วยโลหะสีทองดุนนูนข้อ ๑๓ เข็มวิทยฐานะมีลักษณะเป็นรูปพระเกี้ยวทาบกงล้อธรรมจักร มีรัศมีที่ยอดพระเกี้ยวและอักษรย่อ มจร ที่หมอนรองขนาดสูง ๕ เซนติเมตร ทำด้วยโลหะสีทองดุนนูนข้อ ๑๔ ให้กองกลางสำนักงานอธิการบดี จัดทำครุยประจำตำแหน่ง ครุยวิทยฐานะและเข็มวิทยฐานะตามข้อบังคับนี้ไว้เป็นตัวอย่างข้อ ๑๕ สำหรับพิธีประสาทปริญญาประจำปี พ.ศ. ๒๕๕๘ให้ใช้ครุยวิทยฐานะและเข็มวิทยฐานะตามระเบียบมหาวิทยาลัยมหาจุฬาลงกรณราชวิทยาลัยในพระบรมราชูปถัมภ์ ว่าด้วยครุยวิทยฐานะและเข็มวิทยฐานะ พ.ศ. ๒๕๓๔ โดยอนุโลมข้อ ๑๖ ให้อธิการบดีรักษาการให้เป็นไปตามข้อบังคับนี้ประกาศณ วันที่ ๒๑ มีนาคม พ.ศ. ๒๕๕๘พระธรรมสุธีนายกสภามหาวิทยาลัยมหาจุฬาลงกรณราชวิทยาลัยปริยานุช/ผู้จัดทำ๒๗ เมษายน ๒๕๕๘ปริญสินีย์/ผู้ตรวจ๒๗ เมษายน ๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๙๒ ง/หน้า ๓๔/๒๓ เมษายน ๒๕๕๘